
E L Ő T E R J E S Z T É S

a Képviselő-testület 2025. április 24-i nyilvános ülésére

Tárgy:
Döntés a közvilágítás korszerűsítésére érkezett ajánlatokról
Előterjesztő:

Steierlein Imre polgármester

Előkészítette: 

dr. Varga Viktória jegyző
Tisztelt Képviselő-testület!
Szentjakabfa Község Önkormányzata a település közvilágításának korszerűsítését tervezi a költségek csökkentése érdekében. 
A Fénysport Lux Kft. nettó 1.380.400 Ft (bruttó 1.753.108 Ft) összegű ajánlatot tett, mely magában foglalja a 17 db Vizulo Colibri 22W LED lámpatestet, a felszerelést a meglévő karra, a lámpatestek újra bekötését, kiviteli terv készítését, engedélyeztetést, és minden egyéb adminisztrációt. A korszerűsítéssel a várható megtakarítás kb. 60 %. Maga a beruházás várhatóan 4,3 év alatt térül meg. A lámpatestek karbantartását 1.800 Ft + áfa/lámpatest/év összegért vállalják, azaz az éves költség nettó 30.600 Ft. 
A GÁTIBA Energie Kft. ajánlata nettó 1.102.722 Ft (bruttó 1.400.457 Ft), mely magában foglalja a tervezést, a munkadíjat és járulékos költségeket, a 17 db LED lámpatestet és egyéb anyagokat. A korszerűsítéssel a várható megtakarítás kb. 50 %. A cég a lámpatestek korszerűsítését követően 36 hónap karbantartási időszakot vállal, melynek egységdíja bruttó 40.000 Ft/év.

Javaslom az összességében kedvezőbb ajánlatot elfogadni.

A beszerzési szabályzat és a költségvetési rendeletünk alapján a nettó 1 millió Ft értékhatárt el nem érő beszerzések esetében a polgármester dönt a beszerzésről. A nettó 1 millió Ft értékhatárt meghaladó, de a nettó 3 millió Ft értékhatárt el nem érő beszerzések esetén a döntéshozatalra a Képviselő-testület jogosult, így a közvilágítás korszerűsítésére kapott ajánlatot a testületnek kell jóváhagynia.
Kérem a Tisztelt Képviselő-testületet az előterjesztés megvitatására és a határozati javaslat elfogadására.

HATÁROZATI JAVASLAT

Szentjakabfa Község Önkormányzata Képviselő-testülete a település közvilágításának korszerűsítésére a GÁTIBA Energie Kft. (8200 Veszprém, Csillag u. 13., adószám: 22655976-2-43) összesen nettó 1.102.722 Ft összegű ajánlatát elfogadja.

A szükséges forrást a 2025. évi költségvetésről szóló önkormányzati rendelet tartaléka terhére biztosítja. 
Felhatalmazza a polgármestert a szükséges szerződés aláírására.

Határidő: azonnal

Felelős: polgármester

Szentantalfa, 2025. április 17.
                                                     

             Steierlein Imre

                                                                                              

 polgármester
